  Майя Бывальцева Анай кыллэн калыккуспо нуналэз азьын Уфаын егитъёслэн йӧскалык лулчеберетъя «Вместе» форумзы ортчиз. Башкортостанысь Калыкъёслэн эшъяськон юртысьтызы пӧртэм калыкъёслэн 16 огазеяськонъёссы, соос пӧлын Историяя но лулчеберетъя удмурт центр, ужаменызы тодматӥзы. Ивортодэтъя «Удмуртия» агентстволы со сярысь вераз удмурт центрысь валтӥсь ӧнерчи Ирина Самигулова. Форумлэн ужаз пыриськизы Уфаысь вылӥ дышетсконниосысь студентъёс но аспирантъёс, соос пӧлын кунгож сьӧрысь лыктэмъёс но, озьы ик волонтёръёс, егитъёслэн огазеяськонъёссылэн ёзчиоссы. Котькудӥз историяя но лулчеберетъя центр чеберлыко киужъёсын адӟытон радъяз. «Ми нуимы кызьпу туйлэсь лэсьтэм ужъёсмес «Усточикар» лагерьысь пиналъёслэсь но отысь ӧнерчилэсь, кудӥз дышетӥз пиналъёсты, Вячеслав Менликаевлэсь. Юалляськизы, неужто та киын, пе, лэсьтэмын — та кызьпу туйлэсь арбериос, кин, пе, лэсьтэ, кин дышетэ», — вераз Ирина Самигулова. Солэн кылъёсызъя, форуме лыктэмъёс озьы ик синмаськизы камсьӧр удмуртъёслэн дӥськутсылы. Азвесь монетаос милям от прабабушек кылемын, песянайлэн песянаезлэн анаезлэн кылем чеберъяськонъёссы ми вылын ай али но. Соос паймо, юало, кызьы, пе, со, кытысь пе со? Ми шуиськом, ӧм басьтэ ми сое, со милям традиционно семьяысь анайлэсь кыле нылызлы яке анай муртлэсь кыле кенэзлы Ирина Самигулова, Башкириысь Историяя но лулчеберетъя удмурт центрысь валтӥсь ӧнерчиФорум улсын радъям концертын егитъёс пӧртэм кылъёсын кырӟанъёсты быдэстӥзы, калык эктонъёсты эктӥзы, калык инструментъёсын шудӥзы. Со вань люкаськем адямиосты огазеяз, пусйиз Ирина Самигулова. Егитъёс, асьсэ страназылэсь, асьсэ калыксылэсь гурзэ тодмаса, ваньзы кутско эктыны, ваньзы кутско сцена вылэ тубыса (эктыны -ред.), ваньзы ӵошен: пӧртэмез ӧвӧл, кыӵе тон национальностен, кыӵе тон вероисповеданиен, со крезьгур ваньзэс огазеяз отын, та ужрадын Ирина Самигулова, Башкириысь Историяя но лулчеберетъя удмурт центрысь валтӥсь ӧнерчиСыӵе огазеяськон паймытӥз но, шумпоттӥз но, шуиз Историяя но лулчеберетъя удмурт центрысь валтӥсь ӧнерчи. «Мероприятие одӥг шокчемен ортчиз. (Паймытӥз — ред.), пӧртэм, пӧртэм калыкъёсысь егитъёс, кунгож сьӧрысь но трос гинэ вал — Алжирысь, Албаниысь, Македониысь, Индиысь, Африкаысь — ваньзы верасько ӟуч кылын, тодо, Башкортостан Элькунын соос дышетско, уло али шуыса, Башкортостан многонациональной элькун шуыса, кытын туж трос калыкъёс но туж трос кылъёс, одӥг кадь дышето соосты, одӥг кадь соосты гажало», — пусйиз со. Ирина Самигуловалэн верамезъя, Историяя но лулчебертъя удмурт центр элькунысь одӥг ужрадэ но пыриськытэк уг кыльы, соосты котькытчы ӧтё, котькытын соос удмурт калык сярысь верало. Ми тунсыко элькунамы но, татчы лыктыса улӥсь мукет калыкъёслы но. Соиз вот туж шумпоттэ. Палэнэ ноку но донгыса уг кельто, котьку но удмуртъёсын тунсыкъясько. Вот соиз тужгес но сюлэмез шумпоттытэ, ми тыршиськом ни со планкамес ыштытэк Ирина Самигулова, Башкириысь Историяя но лулчеберетъя удмурт центрысь валтӥсь ӧнерчиАли центрын ужасьёс выль адӟытон дасян бордын тыршо. Ӝоген камсьӧр удмуртъёслэн дӥськутэнызы мунёосын выль возьматонзы потоз. Тегъёс: Мерлык Лулчеберет Удмуртия Башкирия удмуртъёс  